Naine ilma meheta, on kui lill ilma leheta, naljatab peo peakorraldaja Airi Rütter. Ja tõepoolest. Meie maja mehedki on asjast ilmselgelt huvitet. Küll piilutakse söögisaali ukse vahelt proove ja arutletakse, kas kantseleis tõepoolest nii palju naisi töötab. Küll sätitakse ennast rõdule päikese kätte, kui proov aiamurul toimub. Hüütakse  braavo ja lubatakse fännilippudega Jõgevale tulla. Peo lähenedes on proovid pea igal tööpäeva õhtul, sest allahindlust ei tee endale ükski Kadrioru Kadri. Just sellise nime võtsime endale sujuvalt töö käigus.